CELEX: 32016D0713
Language: et
Date: 2016-05-12 00:00:00
Title: Nõukogu otsus (ÜVJP) 2016/713, 12. mai 2016, millega muudetakse ühismeedet 2008/851/ÜVJP, mis käsitleb Euroopa Liidu sõjalist operatsiooni Somaalia ranniku lähedal aset leidvate piraatlusjuhtumite ja relvastatud röövimiste tõkestamiseks, ennetamiseks ja ohjamiseks

13.5.2016   
            
            
               ET
            
            
               Euroopa Liidu Teataja
            
            
               L 125/12
            
         NÕUKOGU OTSUS (ÜVJP) 2016/713,
   12. mai 2016,
   millega muudetakse ühismeedet 2008/851/ÜVJP, mis käsitleb Euroopa Liidu sõjalist operatsiooni Somaalia ranniku lähedal aset leidvate piraatlusjuhtumite ja relvastatud röövimiste tõkestamiseks, ennetamiseks ja ohjamiseks
   EUROOPA LIIDU NÕUKOGU,
   võttes arvesse Euroopa Liidu lepingut, eriti selle artiklit 28, artikli 42 lõiget 4 ja artikli 43 lõiget 2,
   võttes arvesse liidu välisasjade ja julgeolekupoliitika kõrge esindaja ettepanekut
   ning arvestades järgmist:
   
               (1)
            
            
               Nõukogu võttis 10. novembril 2008 vastu ühismeetme 2008/851/ÜVJP (1) Euroopa Liidu sõjalise operatsiooni Atalanta moodustamise kohta.
            
         
               (2)
            
            
               Nõukogu võttis 21. novembril 2014 vastu otsuse 2014/827/ÜVJP, (2) millega muudetakse ühismeedet 2008/851/ÜVJP ning pikendatakse operatsiooni Atalanta kehtivust kuni 12. detsembrini 2016.
            
         
               (3)
            
            
               Liit on India ookeanis valitsevast olukorrast ülevaate saamise edendamiseks loonud programmi CRIMARIO. Operatsioon Atalanta peaks oma vahendite ja võimete piires programmi CRIMARIO rakendamisele kaasa aitama.
            
         
               (4)
            
            
               Operatsioonil Atalanta peaks olema õigus jagada asjakohaste partneritega teavet, välja arvatud isikuandmeid, mis on kogutud ebaseadusliku merendustegevuse kohta rutiinsete piraatlusevastaste operatsioonide käigus.
            
         
               (5)
            
            
               ÜRO Julgeolekunõukogu otsustas oma resolutsioonis 2244 (2015) pikendada Somaalia ja Eritrea järelevalverühma (SEMG) volitusi, eelkõige seoses Somaalia relvaembargoga ning Somaalia puusöe impordi ja ekspordiga, ning tervitas ühendatud merejõudude (Combined Maritime Forces – CMF) jõupingutusi katkestada puusöe eksport ja import Somaaliasse ja Somaaliast, väljendades samal ajal muret selle üle, et puusöega kauplemisega rahastatakse rühmitust Al-Shabaab.
            
         
               (6)
            
            
               Ühismeedet 2008/851/ÜVJP tuleks seetõttu vastavalt muuta,
            
         ON VASTU VÕTNUD KÄESOLEVA OTSUSE:
   Artikkel 1
   Ühismeedet 2008/851/ÜVJP muudetakse järgmiselt.
   
               1)
            
            
               Artikli 2 punkt l asendatakse järgmisega:
               
                           „l)
                        
                        
                           annab abi, pakkudes taotluse korral ning vahendite ja võimete piires logistilist toetust, oskusteavet või koolitust merel missioonidele EUCAP Nestor ja EUTM Somalia, ELi eriesindajale Aafrika Sarve piirkonnas ja ELi delegatsioonile Somaalias seoses nende volituste ja operatsiooni Atalanta tegevusalaga, ning panustab asjakohaste ELi programmide, eelkõige piirkondliku merejulgeoleku programmi (MASE) rakendamisse kümnenda EAFi ja programmi CRIMARIO raames;“.
                        
                     
         
               2)
            
            
               Artikli 15 lõige 3 asendatakse järgmisega:
               „3.   Kõrge esindaja on volitatud avaldama Ameerika Ühendriikide juhitud ühendatud merejõududele (Combined Maritime Forces – CMF) oma peakorteri kaudu, samuti CMFis mitteosalevatele ja ELi sõjalise operatsiooni piirkonnas asuvatele kolmandatele riikidele ja rahvusvahelistele organisatsioonidele, vastastikkuse põhimõtte alusel ELi salastatud teavet ja dokumente, mis on ELi sõjalise operatsiooni jaoks koostatud salastatuse tasemel RESTREINT UE, kui sellise teabe ja selliste dokumentide avaldamine operatsiooni toimumiskohas on operatiivsetel põhjustel vajalik, järgides nõukogu julgeolekueeskirju ning kõrge esindaja ja eespool osutatud kolmandate riikide ja rahvusvaheliste organisatsioonide pädevate asutuste vahel kokku lepitud korda.“
            
         
               3)
            
            
               Artiklisse 15 lisatakse järgmine lõige:
               „4.   Käesolevaga antakse operatsioonile Atalanta luba jagada teavet Somaalia ja Eritrea järelevalverühma (SEMG) ning CMFiga, välja arvatud isikuandmeid, mis on kogutud ebaseadusliku tegevuse kohta piraatlusevastaste operatsioonide käigus.“
            
         Artikkel 2
   Käesolev otsus jõustub selle vastuvõtmise päeval.
   
      Brüssel, 12. mai 2016
      
         
            Nõukogu nimel
         
         
            eesistuja
         
         F. MOGHERINI
      
   
   
      (1)  Nõukogu 10. novembri 2008. aasta ühismeede 2008/851/ÜVJP, mis käsitleb Euroopa Liidu sõjalist operatsiooni Somaalia ranniku lähedal aset leidvate piraatlusjuhtumite ja relvastatud röövimiste tõkestamiseks, ennetamiseks ja ohjamiseks (ELT L 301, 12.11.2008, lk 33).
   
      (2)  Nõukogu 21. novembri 2014. aasta otsus 2014/827/ÜVJP, millega muudetakse ühismeedet 2008/851/ÜVJP, mis käsitleb Euroopa Liidu sõjalist operatsiooni Somaalia ranniku lähedal aset leidvate piraatlusjuhtumite ja relvastatud röövimiste tõkestamiseks, ennetamiseks ja ohjamiseks (ELT L 335, 22.11.2014, lk 19).